વીજળી પુરવઠો બંધ થઈ જાય તો આપણે કેટલા અકળાઈ જઈએ છીએ? વીજળીનાં જે અનેકાનેક સાધનોનો લાભ આજે આપણને મળી રહ્યો છે તેને માટે જે વૈજ્ઞાનિકોને યાદ કરીએ તો તેમની યાદી ઘણી લાંબી છે. તેમાં બે નામ બહુ મોટાં છેઃ માઈકલ ફેરેડે અને જેમ્સ ક્લેર્ક મેક્સવેલ. બંને અલગઅલગ કામ કરતા હતા. ફેરેડે તદ્દન ગરીબ કુટુંબમાં જન્મ્યો હતો. ઈંગ્લેન્ડનો આ વૈજ્ઞાનિક ચૌદ વર્ષની ઉંમરે બુક્સેલરને ત્યાં નોકરીમાં લાગી ગયો હતો. તેને વાંચવાનો ખૂબ શોખ. તેની આ ટેવથી પ્રભાવિત થઈને વૈજ્ઞાનિક હમફ્રી ડેવિડે તેને પોતાનો મદદનીશ બનાવ્યો.